Hugo Richard Paucker

**Hugo Richard Paucker** (4/16. aprill 1807 Simuna Simuna kihelkond Eestimaa kubermang Venemaa keisririik – 8/20. juuni 1872 Simuna Simuna kihelkond Eestimaa kubermang Venemaa keisririik) oli Eestimaa vaimulik.

Ta õppis 1827–1830 Tartu Ülikoolis teoloogiat, oli 1834–1872 Simuna Siimona ja Juuda koguduse pastor, 1850. aastast Viru praostkonna praost.
## Teosed
Ta on tuntud kui 1849. aastal ilmunud Põhja-Eesti konsistoriaalpiirkonna vaimulike leksikoni (saksa "Ehstlands Geistlichkeit") koostaja. Sellele teosele ilmus 1885 järg "Ehstlands Kirchen und Prediger seit 1848", mille koostajaks oli tema poeg Eduard Peter Heinrich Paucker.
*Ehstlands Geistlichkeit in geordneter Zeit- und Reihefolge. zusammengestellt von H.R. Paucker. Reval: Lindfors' Erben 1849  Andmed ESTERis (Hannover-Döhren 1968 Andmed ESTERis, ADAs http://hdl.handle.net/10062/17510, https://dspace.ut.ee/server/api/core/bitstreams/542a0ed5-f6a9-42eb-9b66-99f0a2d98a73/content)

## Perekond
Hugo Richardi vanemad olid Simuna koguduse õpetaja Heinrich Johann Paucker (1759–1819) ja tema teine abikaasa, Anna Ulrika Schnabel (1773–1810), Tallinna toomkoguduse õpetaja David Christoph Schnabeli ja Auguste Elisabeth Höppeneri tütar.

Hugo Richard Paucker abiellus 1835 Louise Charlotte Hoffmanniga (1816–1881), kes oli Väike-Maarja "Marienhof" kaubamaja omaniku Peter Johann Hoffmanni (1790–1848) ja Anna Wilhelmine Friederike Asmuthi (1789–1870) tütar, Kose Püha Nikolause koguduse õpetaja (1785–1802) Friedrich Johann Anton Assmuthi (surn. 1802) tütretütar ja Koeru Maarja-Magdaleena koguduse õpetaja ja Järva praostkonna praosti Heinrich Ferdinand Hoffmanni (1820–1891) õde. Abielust sündis 12 last:
*Ferdinand Johann Julius Paucker (1835–1893), abiellus 1869 Caroline Henselliga (1837–1876)
*Anna Caroline Wilhelmine Paucker (1837–1869), abiellus 1856 Rakvere Kolmainu koguduse õpetaja Georg Michael Pauckeriga (1828–1892)
*Georg August Paucker (1839–1878)
*Carl Eduard Paucker (1841–1862)
*Eduard Peter Heinrich Paucker (1843–1921), Simuna Siimona ja Juuda koguduse õpetaja 1872–1918, abiellus 1876 Agnes Wilhelmine Alexandra Hoffmanniga (1855–1939)
*Juli Dorothea Paucker (1845–1916), abiellus 1866 Phillipp Michael Hugo von Halleriga (1840–1919)  
*Ernst Theodor Paucker (1847–1913), abiellus 1879 Julie Charlotte Flandiniga (1858–...)
*Amalie Pauline "Alma" Paucker (1849–1919), abiellus 1870 Rakvere Kolmainu koguduse õpetaja Georg Michael Pauckeriga (1828–1892)
*Conrad Hugo Paucker (1851–1882)
*Marie Luise Paucker (1853–1918), abiellus 1879 Carlos Adolf von Halleriga (1845–1918)
*Theodor Alexander Paucker (1856–1904), abiellus 1898 Marie Jürgensiga (1869–1940)
*Agnes Elisabeth Paucker (1858–1877)

Tema poolvend Magnus Georg oli (1787–1855) astronoom ja kolleegiumi nõunik, vendadest Heinrich Wilhelm Christoph (1797–1883) oli vaimulikuks Simunas, Carl Julius Albert (1798–1856) oli õigusteadlane ja ajaloolane, ning Friedrich August (1801–1837) oli 1828. aastast vabatahtlik sõjaväearst Türgi sõjas (Püha Anna ordeni 3. klassi kavaler) ja Gattšina linnahaigla ülemarst.

## Viited

## Kirjandus
*HUGO RICHARD PAUCKERI MÄLESTUSI, Avanduse Valla Kaja, nr. 4, 1 aprill 1998
## Välislingid
* 
*
*HUGO RICHARD PAUCKER, Vaimulike elulood, eelk.ee